Союз тарҡалғандан һуң стадионда Әрмәнстан йыйылма командаһы, башҡа футбол клубтары үҙ уйындарын үткәрә. 1990 йылдарҙа футбол буйынса Әрмәнстан кубогына финал уйындары ойошторола. 2002 йылда ул реставрациялана, 2006—2008 яңыртыу эштәре дауам итә. Башта 75 000 тамашасыны һыйҙырған стадионда өлөшләтә реконструкциянан һуң урындар кәмей һәм 69000 ҡала. Тулыһынса реконструкция үткәрелеп, шәхси креслолар урынлаштырылыу тамашасылар күләмен 55 000 ҡалдыра. Әлеге ваҡытта стадион, рационаллек арҡаһында, милли йыйылма команда тарафынан ҡулланылмай. "Раздан"да йыйылма команданың һуңғы уйыны 2008 йылда 2010 йылғы Донъя чемпионатына һайлап алыу циклында төрөк йыйылма командаһына ҡаршы үтә. Нигеҙҙә стадион футбол һәм ҡайһы бер атлетика ярыштары өсөн файҙаланыла.